stanford-oval/wikipedia huggingface dataset:
แทลลาแฮสซี

| แทลลาแฮสซี Tallahassee |
| --- | --- |
เมืองหลวงรัฐ
City of Tallahassee นครแทลลาแฮสซี
จากบน ซ้ายไปขวา: ตึกระฟ้าแทลลาแฮสซี, อาคารรัฐสภาฟลอริดา, อนุสาวรีย์ Unconquered statue of Osceola and Renegade ที่ FSU, Marching 100 ของ FAMU, ถนน Old St. Augustine Canopy Road และแคสเคดส์พาร์ก
   ธง ตรา
คำขวัญ: "Florida's Capital City" (เมืองหลวงของฟลอริดา)
ที่ตั้งในเทศมณฑลลีออนและรัฐฟลอริดา
แทลลาแฮสซีที่ตั้งในรัฐฟลอริดาแสดงแผนที่รัฐฟลอริดาแทลลาแฮสซีที่ตั้งในสหรัฐแสดงแผนที่สหรัฐแทลลาแฮสซีที่ตั้งในทวีปอเมริกาเหนือแสดงแผนที่ทวีปอเมริกาเหนือ
พิกัด: 30°27′18″N 84°15′12″W﻿ / ﻿30.45500°N 84.25333°W﻿ / 30.45500; -84.25333
ประเทศ:  สหรัฐ
รัฐ:  รัฐฟลอริดา
เทศมณฑล: ลีออน
ก่อตั้ง: ค.ศ. 1824
การปกครอง
 • ประเภท: สภา–ผู้บริหาร
 • นายกเทศมนตรี: จอห์น เดลีย์ (D)
พื้นที่
 • รวม: 104.74 ตร.ไมล์ (271.27 ตร.กม.)
 • พื้นดิน: 101.85 ตร.ไมล์ (263.80 ตร.กม.)
 • พื้นน้ำ: 2.89 ตร.ไมล์ (7.47 ตร.กม.)
ความสูง: 203 ฟุต (62 เมตร)
ประชากร (2020)
 • รวม: 196,169 คน
 • อันดับ: 127 ในสหรัฐ
 • ความหนาแน่น: 1,926.00 คน/ตร.ไมล์ (743.64 คน/ตร.กม.)
 • เขตเมือง: 240,223 (อันดับที่ 153) คน
 • รวมปริมณฑล: 385,145 (อันดับที่ 140) คน
เขตเวลา: UTC−5 (ตะวันออก (EST))
 • ฤดูร้อน  (เวลาออมแสง): UTC−4 (EDT)
รหัส ZIP: 32300–32399
รหัสพื้นที่: 850
รหัส FIPS: 12-70600
GNIS feature ID: 308416
เว็บไซต์: www.talgov.com
แทลลาแฮสซี (อังกฤษ: Tallahassee, /ˌtæləˈhæsi/) เป็นเมืองหลวงของรัฐฟลอริดา สหรัฐ ใน ค.ศ. 2020 เมืองนี้มีประชากร 196,169 คน ทำให้เป็นนครที่มีประชากรมากเป็นอันดับ 8 ของรัฐ และอันดับที่ 126 ของประเทศ และจากข้อมูลเมื่อ 2018 เขตมหานครมีประชากร 385,145 คน
แทลลาแฮสซีเป็นหนึ่งในเมืองมหาวิทยาลัยที่โดดเด่นของรัฐฟลอริดา มีวิทยาลัยและมหาวิทยาลัยหลายแห่ง เช่น มหาวิทยาลัยฟลอริดาสเตต มหาวิทยาลัยฟลอริดาเอแอนด์เอ็ม (Florida A&M University) เป็นต้น
เอร์นันโด เด โซโต นักสำรวจชาวสเปนเดินทางมาถึงในปี ค.ศ. 1539 พบว่ามีชาวอินเดียนเผ่าแอปพาลาชีอาศัยอยู่ก่อนแล้ว ได้รับสถาปนาเป็นเมืองหลวงของฟลอริดาเทร์ริเทอรีใน ค.ศ. 1823 และเป็นเมืองหลวงของรัฐในปี ค.ศ. 1845
เมืองพี่น้อง

แทลลาแฮสซีมีเมืองพี่น้อง 6 แห่ง ดังนี้:
Konongo-Odumase, Ashanti ประเทศกานา
ครัสโนดาร์ ดินแดนครัสโนดาร์ ประเทศรัสเซีย
ซินต์มาร์เติน เนเธอร์แลนด์แอนทิลลีส
สไลโก เทศมณฑลสไลโก ประเทศไอร์แลนด์
Rugao, มณฑลเจียงซู ประเทศจีน
ระมาตฮะชาโรน อำเภอเทลอาวีฟ ประเทศอิสราเอล
อ่านเพิ่ม

Eisenberg, Daniel (1986). "In Tallahassee" (PDF). Journal of Hispanic Philology. Vol. 10 no. 2. pp. 97–101. คลังข้อมูลเก่าเก็บจากแหล่งเดิม (PDF)เมื่อ October 6, 2014.
Hare, Julianne. Tallahassee: a capital city history. Arcadia Publishing. 2002
Tebeau, Charlton, W. A History of Florida. University of Miami Press. Coral Gables. 1971
Williams, John Lee. Journal of an Expedition to the Interior of West Florida October–November 1823. Manuscript on file at the State Library of Florida, Florida Collection. Tallahassee.
แหล่งข้อมูลอื่น

เว็บไซต์ทางการ
| ด ค กเมืองหลวงของสหรัฐแบ่งตามเขตอำนาจ |
| --- | --- |
 ชาติ: สหรัฐ วอชิงตัน ดี.ซี. รัฐ: คอนเนทิคัต ฮาร์ตเฟิร์ด  เคนทักกี แฟรงก์เฟิร์ต  แคนซัส โทพีกา  แคลิฟอร์เนีย แซคราเมนโต  โคโลราโด เดนเวอร์  จอร์เจีย แอตแลนตา  เซาท์แคโรไลนา โคลัมเบีย  เซาท์ดาโคตา เพียร์  เดลาแวร์ โดเวอร์  เทนเนสซี แนชวิลล์  เท็กซัส ออสติน  นอร์ทแคโรไลนา ราลี  นอร์ทดาโคตา บิสมาร์ก  นิวเจอร์ซีย์ เทรนตัน  นิวเม็กซิโก แซนตาเฟ  นิวยอร์ก ออลบานี  นิวแฮมป์เชอร์ คองคอร์ด  เนแบรสกา ลิงคอล์น  เนวาดา คาร์สันซิตี  เพนซิลเวเนีย แฮร์ริสเบิร์ก  ฟลอริดา แทลลาแฮสซี  มอนแทนา เฮเลนา  มิชิแกน แลนซิง  มินนิโซตา เซนต์พอล  มิสซิสซิปปี แจ็กสัน  มิสซูรี เจฟเฟอร์สันซิตี  เมน ออกัสตา  แมริแลนด์ แอนแนโพลิส  แมสซาชูเซตส์ บอสตัน  ยูทาห์ ซอลต์เลกซิตี  โรดไอแลนด์ พรอวิเดนซ์  ลุยเซียนา แบตันรูช  วอชิงตัน โอลิมเปีย  วิสคอนซิน แมดิสัน  เวสต์เวอร์จิเนีย ชาร์ลสตัน  เวอร์จิเนีย ริชมอนด์  เวอร์มอนต์ มอนต์พีเลียร์  ไวโอมิง ไชแอนน์  ออริกอน เซเลม  อะแลสกา จูโน  อาร์คันซอ ลิตเทิลร็อก  อินดีแอนา อินเดียแนโพลิส  อิลลินอย สปริงฟีลด์  แอริโซนา ฟีนิกซ์  แอละแบมา มอนต์กอเมอรี  โอคลาโฮมา โอคลาโฮมาซิตี  โอไฮโอ โคลัมบัส  ไอดาโฮ บอยซี  ไอโอวา ดิมอยน์  ฮาวาย โฮโนลูลู ดินแดน: กวม ฮากัตญา  ปวยร์โตรีโก ซานฮวน  หมู่เกาะนอร์เทิร์นมาเรียนา ไซปัน  หมู่เกาะเวอร์จิน ชาร์ลอตต์อะมาลี  อเมริกันซามัว ปาโกปาโก 
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  VIAF 
ประจำชาติ:  สเปน  ฝรั่งเศส  BnF data  เยอรมนี  อิสราเอล  สหรัฐ  เช็กเกีย 
ภูมิศาสตร์:  มิวสิกเบรนซ์ พื้นที่ 
อื่น ๆ:  NARA  IdRef
แทรวิส

| แทรวิส |
| --- | --- |
ที่เกิด: กลาสโกว์ สกอตแลนด์
แนวเพลง: อินดี้ร็อก, ร็อก, บริตป็อป
ช่วงปี: ค.ศ. 1990 - ปัจจุบัน
ค่ายเพลง: Red Telephone Box Independiente  Epic Records

สมาชิก: Andrew Dunlop  Francis Healy  Neil Primrose  Douglas Payne

เว็บไซต์: TravisOnline.com
แทรวิส (อังกฤษ: Travis) เป็นวงดนตรีแนวอินดี้ร็อก จากกลาสโกว์ สกอตแลนด์ ประกอบด้วย Fran Healy (นักร้องนำ, กีตาร์, เปียโน), Dougie Payne (เบส, เสียงประสาน, ร้องคอรัส), Andy Dunlop (ลีดกีตาร์, บันโจ, คียบอร์ด, เสียงประสาน) และ Neil Primrose (กลอง, เพอร์คัชชัน) แทรวิสเคยได้รับรางวัล 2 ครั้งจากอัลบัมบริติชในรายการรางวัล BRIT และเป็นต้นแบบของวงอย่าง โคลด์เพลย์, คีน และ สโนว์เพทรอล ปัจจุบันพวกเขามีอัลบัมเพลง 5 อัลบัม อันประกอบไปด้วยอัลบัมแรก กูดฟิลลิง (อังกฤษ: Good Feeling) อัลบัมในปี พ.ศ. 2540 และอัลบัมล่าสุดของพวกเขา เดอะบอยวิธโนเนม ที่ออกจำหน่ายเมื่อปี พ.ศ. 2550 และในวันที่ 29 กันยายน พ.ศ. 2551 แทรวิสเตรียมออกจำหน่ายอัลบัมใหม่ของพวกเขา ออดทูเจสมิธ (อังกฤษ: Ode To J. Smith) ซึ่งพวกเขากล่าวว่าจะเป็นอัลบัมที่มีความร็อกมากที่สุดเท่าที่พวกเขาเคยออกอัลบัมมา
ประวัติ

สมาชิกทั้ง 4 คนได้ ร่วมก่อตั้งวงมาตั้งแต่อัลบัมชุดแรก “Good Feeling”(1997)
แทรวิส เริ่มต้นอาชีพกับอัลบัมแรก  ‘Good Feeling’ ขายได้พียง 40,000 ชุดเท่านั้น แต่แล้ว 2 อัลบัมต่อมาของพวกเขาก็ขายได้มากถึงระดับ multi-platinum คืออัลบัม ‘The Man Who’ (1999) และ ‘The Invisible Band’ (2001)
“12 Memories” คือผลงานชุดที่ 4 ของ แทรวิส ซึ่งถือเป็นอัลบัมที่แฟนเพลงเฝ้ารอและเอาใจช่วยลุ้นกันสุดๆ หลังจากที่ แทรวิส ต้องหยุดพักกิจกรรมต่างๆของทางวงถึง 6 เดือนเนื่องจาก Neil มือกลอง ประสบอุบัติเหตุที่หลังจนเกือบไม่สามารถร่วมงานต่อได้ และการหยุดพักครั้งนี้จึงเป็นการหยุดพักครั้งแรกนับจากความสำเร็จเกินคาดของ ชุดนี้เป็นผลงานที่สมาชิกทั้ง 4 ร่วมกันโปรดิวซ์เอง มีเพลง “Re-Offender” เป็นซิงเกิลแรก
อัลบัมชุดที่ 5 ของวง แทรวิส มี Nigel Godrich มานั่งแท่น executive producer โดยมี Mike Hedges และ Brian Eno มาร่วมงานด้วย ที่มาของชื่ออัลบัมมาจากลูกชายของ Fran Healy นักร้องนำ ที่เขาและภรรยายังหาชื่อดีๆ ให้กับลูกชายไม่ได้จนกระทั่งลูกชายลืมตาออกมาดูโลกได้หลายอาทิตย์
‘The Boy with No Name’ เสร็จสมบูรณ์เมื่อเดือนธันวาคมปี 2006 เปิดอัลบัมด้วยเพลง ‘Three Times And you Lose’ ที่เป็นเพลงแบบคลาสสิก แทรวิส พูดถึงการติดอยู่ในเมืองใหญ่ของคนที่คนอื่นมองไม่เห็นตัวตน เพลง ‘Selfish Jean’ ได้รับแรงบันดาลใจมาจาก Iggy Pop และสังกัดโมทาวน์ เป็นเพลงที่พูดถึงเรื่องราวของมิตรภาพที่ล่มสลาย
ส่วนซิงเกิลแรกของอัลบัมนี้คือเพลง  ‘Closer’  ที่ได้ Ben Stiller เพื่อนสนิทของวงมาเล่นเป็นดารารับเชิญให้ รับบทเป็นผู้จัดการซูเปอร์มาร์เก็ต
เกร็ด

คริส มาร์ติน แห่ง โคลด์เพลย์ ยอมรับว่าแทรวิสเป็นวงที่ “ทำให้เกิด” โคลด์เพลย์ ขึ้นมา (เขากล่าวไว้ในรายการวิทยุ Radio 1  เมื่อวันที่ 19 มกราคม พ.ศ. 2550 ว่า  “เราจะปิดรายการด้วยเพลงเอ็กคลูซีฟมากๆ เราได้รับสิทธิพิเศษที่จะได้เล่นเพลงนี้ก่อนใคร เพลงใหม่ของแทรวิส วงที่ทำให้วงของผมและอีกหลายๆ วงได้เกิดขึ้นมา”
ผลงาน

2540 : กูดฟิลลิง
2542 : เดอะแมนฮู
2543 : ดิอินวิสซิเบิลแบนด์
2546 : 12 เมมโมรี
2550 : เดอะบอยวิธโนเนม
2551 : ออดทูเจสมิธ
แหล่งข้อมูลอื่น

เว็บไซต์อย่างเป็นทางการ
โซฟิสติป็อป

| โซฟิสติป็อป |
| --- | --- |
แหล่งกำเนิดทางรูปแบบ: ป็อป โซล แจ๊ส นิวเวฟ
แหล่งกำเนิดทางวัฒนธรรม: กลางทศวรรษ 1980, สหราชอาณาจักร
เครื่องบรรเลงสามัญ: แซกโซโฟน เครื่องสังเคราะห์เสียง กลองชุด กีตาร์ กีตาร์เบส
หัวข้ออื่น ๆ
ไควเอ็ตสตอร์ม
โซฟิสติป็อป (อังกฤษ: sophisti-pop) เป็นแนวดนตรีย่อยของเพลงป็อป ถือกำเนิดในช่วงกลางทศวรรษ 1980 ในสหราชอาณาจักร มีการผสมผสานแนวเพลงแจ๊ส, โซลและป็อป ลักษณะของแนวเพลงนี้มีการใช้คีย์บอร์ดไฟฟ้าและเครื่องสังเคราะห์เสียงอย่างแพร่หลาย การเรียบเรียงอย่างเรียบร้อยและบางครั้งมีการใช้เครื่องเป่า
นิตยสาร สไตลัส ระบุว่าแนวเพลงนี้ได้รับอิทธิพลจากวงโรซีมิวสิกและไบรอัน เฟอร์รี ด้านออลมิวสิกระบุว่าศิลปินแนวเพลงนี้ได้แก่ ซิมพลีเรด, ชาเด, เดอะสไตล์เคาน์ซิล, บาชา, สวิงเอาต์ซิสเตอร์, พรีแฟบสเปราต์และเอฟรี่ทิงบัทเดอะเกิร์ลในช่วงแรก
แท็กทีม

ทีมนักมวยปล้ำอาชีพหลายคน
การแสดงแมตช์แท็กทีมสามเส้าสำหรับเวิลด์แท็กทีมแชมเปียนชิปดับเบิลยูดับเบิลยูอี เชลตัน เบนจามิน (บนเสื่อ) จากเดอะเวิลส์เกรตเทสต์แท็กทีม ที่โดดเดี่ยวในมุมของแชมป์ เคด และเมอร์ด็อก ที่แยกไปจากชาร์ลี ฮาส ผู้เป็นคู่หู โดยทีมใดทีมหนึ่งเหล่านี้สามารถแท็กทีมที่สาม ซึ่งเป็นเดอะไฮแลนเดอส์
แท็กทีม (อังกฤษ: tag team) เป็นประเภทของมวยปล้ำอาชีพที่มีการแข่งระหว่างทีมของนักมวยปล้ำหลายคน ซึ่งแท็กทีมอาจประกอบด้วยนักมวยปล้ำที่ปกติจะปล้ำในการแข่งประเภทเดี่ยว แต่โดยทั่วไปแล้วประกอบด้วยทีมที่จัดตั้งขึ้นซึ่งต่อสู้กันเป็นประจำในฐานะหน่วยหนึ่ง รวมถึงมีชื่อทีมและเอกลักษณ์
ในการแข่งแบบทีมส่วนใหญ่ อนุญาตให้มีผู้เข้าแข่งขันเพียงคนเดียวต่อทีมในแต่ละครั้ง จากสถานะนี้ในฐานะนักมวยปล้ำซึ่งปฏิบัติการอยู่หรือถูกกติกาอาจได้เปลี่ยนมือโดยการสัมผัสทางกายภาพ โดยทั่วไปแล้วจะเป็นแท็กจากฝ่ามือซึ่งคล้ายกับไฮไฟฟ์
ทั้งนี้ การแข่งแบบทีมเป็นหลักสำคัญของมวยปล้ำอาชีพตั้งแต่ช่วงกลางคริสต์ศตวรรษที่ยี่สิบ และการเลื่อนตำแหน่งส่วนใหญ่ได้อนุมัติส่วนแชมป์สำหรับแท็กทีม
อเมริกาโมสต์วอนเทด (คริส แฮร์ริส (ด้านหลัง) เจมส์ สตอร์ม และคนรับใช้ เกล คิม)) ซึ่งเป็นอดีตแท็กทีมที่ปล้ำให้กับทีเอ็นเอ
ประวัติ

แท็กทีมชิงแชมป์ "โลก" ได้มีการเลื่อนตำแหน่งในซานฟรานซิสโกเมื่อช่วงต้นคริสต์ทศวรรษ 1950 แมตช์แท็กกับทีมชายสามคนได้รับการพัฒนา และในบางพื้นที่ มีการจัดตั้งหมวดแชมป์สำหรับทีมเหล่านี้ แต่แนวคิดนี้ไม่ได้รับความนิยมอย่างกว้างขวาง นอกประเทศเม็กซิโก แมตช์แท็กหลายคนได้รับการมองว่าเป็นการดึงดูดความสนใจพิเศษ
โดยทั่วไปแล้ว จะมีการชิงแชมป์แท็กทีม และป้องกันโดยทีมสองคน อย่างไรก็ตาม ระหว่างคริสต์ทศวรรษ 1970 และคริสต์ทศวรรษ 1980 กลุ่มที่ประกอบด้วยสามคนที่โดดเด่นในเอ็นดับเบิลยูเอ ที่รู้จักกันในชื่อเดอะแฟบิวลัสฟรีเบิดส์ ได้ชนะการแข่งแท็กทีมระดับภูมิภาคหลายครั้ง และได้รับอนุญาตให้ใช้การรวมกันของสมาชิกของกลุ่มในการป้องกันตำแหน่ง ส่วนในเคเฟบ สิ่งนี้ทำให้ผู้ท้าชิงเตรียมพร้อมสำหรับการต่อสู้เพื่อชิงตำแหน่งที่จะเกิดขึ้นได้ยากเนื่องจากผู้ท้าชิงไม่รู้ว่าพวกเขากำลังเผชิญหน้าใครอยู่ นี่เป็นกลไกที่มีประสิทธิภาพและยังคงถูกใช้โดยบริษัทมวยปล้ำอื่น ๆ ข้อกำหนดนี้กลายเป็นที่รู้จักในชื่อ "กติกาฟรีเบิร์ด"
โครงเรื่องทั่วไปคืออดีตคู่แท็กทีมที่ทะเลาะกัน ซึ่งจะจุดประกายความบาดหมางอย่างสม่ำเสมอ สิ่งนี้สามารถใช้เมื่อสมาชิกคนหนึ่งถูกเรียกให้พัฒนากิมมิกใหม่
ดูเพิ่ม

รายชื่อตำแหน่งชนะเลิศแท็กทีม
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ แท็กทีม
แทมมี ดักเวิร์ธ

| แทมมี ดักเวิร์ธ |
| --- | --- |
Tammy Duckworth
ดักเวิร์ธ ใน ค.ศ. 2017

สมาชิกวุฒิสภาสหรัฐ จาก รัฐอิลลินอย
อยู่ในวาระ
เริ่มดำรงตำแหน่ง  3 มกราคม ค.ศ. 2017ดำรงตำแหน่งร่วมกับ ดิก เดอร์บิน
ก่อนหน้า: มาร์ก เคิร์ก
สมาชิกสภาผู้แทนราษฎรสหรัฐ จาก รัฐอิลลินอย เขต 8
ดำรงตำแหน่ง 3 มกราคม ค.ศ. 2013 – 3 มกราคม ค.ศ. 2017
ก่อนหน้า: โจ วอลช์
ถัดไป: ราชา กฤษณมูรติ
ผู้ช่วยเลขาธิการกิจการทหารผ่านศึก สำหรับกิจการสาธารณะและระหว่างรัฐบาล
ดำรงตำแหน่ง 24 เมษายน ค.ศ. 2009 – 30 มิถุนายน ค.ศ. 2011
ประธานาธิบดี: บารัก โอบามา
ก่อนหน้า: ลิเซตต์ เอ็ม. มอนเดลโล
ถัดไป: มิเชล กัลลูซิส
ผู้อำนวยการกรมกิจการทหารผ่านศึกรัฐอิลลินอย
ดำรงตำแหน่ง 21 พฤศจิกายน ค.ศ. 2006 – 8 กุมภาพันธ์ ค.ศ. 2009
ผู้ว่าการ: ร็อท บลาโกเจวิจ ปัท ควิน
ก่อนหน้า: รอย ดอลกอส
ถัดไป: แดเนียล แกรนท์
 
ข้อมูลส่วนบุคคล
เกิด: ลัดดา แทมมี ดักเวิร์ธ  (1968-03-12) 12 มีนาคม ค.ศ. 1968 (56 ปี) กรุงเทพมหานคร ประเทศไทย
เชื้อชาติ: อเมริกัน ไทย
พรรคการเมือง: เดโมแครต
คู่สมรส: ไบรอัน โบล์สบีย์
บุตร: 2
บุพการี: แฟรงก์ ดักเวิร์ธ (บิดา) ละไม ดักเวิร์ธ (มารดา)
ศิษย์เก่า: มหาวิทยาลัยฮาวาย-มานัว มหาวิทยาลัยจอร์จวอชิงตัน มหาวิทยาลัยคาเปลลา
ลายมือชื่อ: 
เว็บไซต์: Government website
ยศที่ได้รับการแต่งตั้ง
รับใช้:  สหรัฐ
สังกัด:  กองทัพบกสหรัฐ  กองกำลังพิทักษ์มาตุภูมิแห่งรัฐอิลลินอย
ประจำการ: 2535–2557
ยศ:  พันโท
หน่วย:  กองบินทหารที่ 106, กองพลทหารราบที่ 28
ผ่านศึก: สงครามอิรัก (ได้รับบาดเจ็บในขณะปฎิบัติหน้าที่)
รางวัล:  Purple Heart  Meritorious Service Medal  Air Medal  Army Commendation Medal with Oak leaf cluster  Army Reserve Components Achievement Medal with four Oak leaf clusters  Combat Action Badge  Senior Army Aviator Badge

ลัดดา แทมมี ดักเวิร์ธ (อังกฤษ: Ladda Tammy Duckworth; เกิด 12 มีนาคม ค.ศ. 1968) นักการเมืองชาวอเมริกัน เป็นสมาชิกวุฒิสภาสหรัฐจากรัฐอิลลินอย อดีตสมาชิกสภาผู้แทนราษฎรสหรัฐจากรัฐอิลลินอย เขต 8 และอดีตผู้ช่วยรัฐมนตรีว่าการกระทรวงกิจการทหารผ่านศึกสหรัฐ
ประวัติ

ลัดดา เกิดเมื่อวันที่ 12 มีนาคม พ.ศ. 2511 ที่กรุงเทพมหานคร เป็นบุตรของร้อยเอกแฟรงก์ แอล. ดักเวิร์ธ กับนางละไม สมพรไพลิน บิดาเป็นทหารผ่านศึกสหรัฐในสงครามโลกครั้งที่สองและสงครามเวียดนาม มารดาเป็นชาวไทยเชื้อสายจีนจากจังหวัดเชียงใหม่ ครอบครัวของลัดดาโยกย้ายไปในหลายประเทศแถบเอเชียตะวันออกเฉียงใต้ตามหน้าที่การงานของบิดาซึ่งเป็นทหาร แต่จากการที่เธอเคยพำนักอยู่หลายประเทศ นอกจากใช้อังกฤษเป็นภาษาหลัก เธอยังสามารถสื่อสารภาษาไทยในระดับดีมาก และอินโดนีเซียในระดับปานกลาง
เธอเข้ารับการศึกษาจากโรงเรียนสิงคโปร์อเมริกัน, โรงเรียนนานาชาติกรุงเทพ, และโรงเรียนนานาชาติจาร์กาตา เธอสำเร็จการศึกษาระดับมัธยมศึกษาจากโรงเรียนเพรสซิเดนต์ วิลเลียม แมกคินลีย์ ไฮสกูล ระดับอุดมศึกษาปริญญาตรีสาขารัฐศาสตร์จากมหาวิทยาลัยฮาวายวิทยาเขตมานัว, ปริญญาโทสาขาความสัมพันธ์ระหว่างประเทศจากมหาวิทยาลัยจอร์จวอชิงตัน และปริญญาเอกสาขาบริการประชาชนจากมหาวิทยาลัยคาเปลลา
พันโทหญิงลัดดา แทมมี ดักเวิร์ธ สมรสแล้วกับพันตรีไบรอัน ดับเบิลยู. โบล์สบีย์ เจ้าหน้าที่กองพลสื่อสาร และสหายผ่านศึกในสงครามอิรัก มีลูกสาว 2 คน โดยการทำเด็กหลอด (IVF) เกิดเมื่อปี พ.ศ. 2557 และ พ.ศ. 2561
อาชีพทหาร

เธอสมัครเข้าร่วมกองทัพสหรัฐอเมริกา ในปี พ.ศ. 2535 และเลือกที่จะเป็นนักบินเฮลิคอปเตอร์
ระหว่างที่เธอเข้าร่วมรบในสงครามรุกรานอิรัก เมื่อวันที่ 12 พฤศจิกายน พ.ศ. 2547 เฮลิคอปเตอร์ ยูเอช-60 แบล็กฮอว์ก ที่เธอเป็นนักบินผู้ช่วย ถูกยิงลูกระเบิดเข้ามาในเครื่อง และเกิดระเบิดตรงที่เธอนั่ง ทำให้สูญเสียขาทั้งสองข้าง และแขนข้างขวาพิการ อย่างไรก็ตามแพทย์ก็ได้ทำการต่อแขนข้างขวาให้แก่เธอ แต่เธอต้องนั่งบนรถเข็น และใช้ขาเทียมในเวลาต่อมา
บทบาททางการเมือง

เธอได้รับเลือกเป็นตัวแทนพรรคเดโมแครตในการเลือกตั้งกลางเทอม ที่รัฐอิลลินอย เป็นตัวแทนพรรคในการวิพากษ์วิจารณ์นโยบายอิรัก ของประธานาธิบดีจอร์จ ดับเบิลยู บุชหลายครั้ง  ผลการเลือกตั้งเธอพ่ายแพ้คู่แข่งจากพรรครีพับลิกันไปอย่างสูสี ซึ่งห่างเพียงร้อยละ 2
ลัดดาเป็นหนึ่งในตัวเลือกของพรรคเดโมแครต ในตำแหน่งวุฒิสมาชิกจากรัฐอิลลินอย ที่ว่างลงหลังบารัก โอบามา ไปดำรงตำแหน่งประธานาธิบดีแห่งสหรัฐอเมริกา ในต้นปี พ.ศ. 2552 แทมมี ดักเวิร์ธ ได้รับแต่งตั้งเป็นผู้ช่วยรัฐมนตรีกระทรวงกิจการทหารผ่านศึกของสหรัฐ
ในปี พ.ศ. 2555 เธอได้ลงสมัครเป็นสมาชิกสภาผู้แทนราษฎรในเขต 8 รัฐอิลลินอย ซึ่งเขตดังกล่าวถือเป็นเขตที่มีความหลากหลายทางเชื้อชาติสูง ประชากรส่วนใหญ่ร้อยละ 84 เป็นคนผิวขาว ส่วนคนเอเชียมีสัดส่วนประมาณร้อยละ 6 จากจำนวนประชากรทั้งหมด 653,000 คน ในการนี้เธอได้รับเสียงสนับสนุนจำนวนมากโดยเฉพาะจากชาวไทยที่พำนักในชิคาโก ซึ่งชาวไทยกลุ่มดังกล่าวต่างให้การสนับสนุนลัดดา และตัวเธอเองก็ให้สัมภาษณ์กับ วีโอเอ ภาคภาษาไทย เกี่ยวกับการสนับสนุนของชาวไทย ความว่า "รู้สึกดีใจที่ได้รับการสนับสนุนจากชาวไทยและให้กำลังใจในการเข้าสู่สนามเลือกตั้งในครั้งนี้และจะใช้เงินที่ได้รับบริจาคอย่างคุ้มค่าเพราะการหาเสียงในสหรัฐต้องใช้งบประมาณจำนวนมาก"
ในวันที่ 7 พฤศจิกายน พ.ศ. 2555 เธอได้รับชัยชนะการเลือกตั้งให้เป็นสมาชิกสภาผู้แทนราษฎร โดยมีคะแนนชนะโจ วอลช์ คู่แข่งจากพรรครีพับลิกัน ร้อยละ 55 ต่อร้อยละ 45 หรือคิดเป็น 120,774 ต่อ 99,922 คะแนน เธอเป็นสตรีทุพพลภาพคนแรกที่ได้รับเลือกเป็นสมาชิกสภาผู้แทนราษฎรแห่งสหรัฐอเมริกา
ในปี พ.ศ. 2559 เธอได้รับชัยชนะในการเลือกตั้ง​ และกลายเป็นสมาชิกวุฒิสภาของสหรัฐ​​ รวมถึงเป็นวุฒิสมาชิกคนแรกของสหรัฐฯ ที่ให้กำเนิดบุตรขณะดำรงตำแหน่งสมาชิกวุฒิสภา
เครื่องราชอิสริยาภรณ์

พ.ศ. 2553 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
แหล่งข้อมูลอื่น

กฤษณะ ไชยรัตน์ (10 มิถุนายน 2550). สัมภาษณ์ลัดดา แทมมี ดักเวิร์ธ.
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF  เวิลด์แคต 
ประจำชาติ:  เยอรมนี  สหรัฐ 
ประชาชน:  รัฐสภาสหรัฐ 
อื่น ๆ:  SNAC 
พันโทแทมมี ดักเวิร์ธ และพันตรีไบรอัน โบล์สบีย์ สามี
แท็กซี่มหาเศรษฐี

| แท็กซี่มหาเศรษฐี |
| --- | --- |

ประเภท: ควิซโชว์
สร้างโดย: อดัม วูด แมต ชไตเนอร์
เค้าโครงจาก: แคช แค็บ โดย ออลทรีมีเดีย
พัฒนาโดย: กิติกร เพ็ญโรจน์
พิธีกร: เจี๊ยบ เชิญยิ้ม บอล เชิญยิ้ม พัสกร พลบูรณ์
ประเทศแหล่งกำเนิด: ประเทศไทย
ภาษาต้นฉบับ: ภาษาไทย
การผลิต
ผู้อำนวยการผลิต: กิติกร เพ็ญโรจน์
ผู้อำนวยการสร้าง: คงเดช เทวัญอุทัยวงศ์
สถานที่ถ่ายทำ: ทั่วกรุงเทพมหานคร
ผู้ลำดับภาพ: ชิษณุ รัชตโชติกุล
กล้อง: หลายกล้อง
ความยาวตอน: 45–60 นาที
บริษัทผู้ผลิต: แฮฟเอกู๊ดดรีม เอช กรุ๊ป
ออกอากาศ
เครือข่าย: โมเดิร์นไนน์ทีวี/ช่อง 9 เอ็มคอต เอชดี
ออกอากาศ: 2 มีนาคม 2558 (2558-03-02) – 25 มิถุนายน 2560 (2560-06-25)
แท็กซี่มหาเศรษฐี (อังกฤษ: Cash Cab Thailand) เป็นรายการโทรทัศน์ไทยประเภทตอบคำถาม (Quiz show) บนรถแท็กซี่ โดยบริษัท แฮฟเอกู๊ดดรีม เอช กรุ๊ป จำกัด ซื้อลิขสิทธิ์รายการ แคช แค็บ ที่เคยได้รับรางวัลเอมมี จากออลทรีมีเดียของสหราชอาณาจักร มาผลิตในรูปแบบของประเทศไทย ดำเนินรายการโดย เจี๊ยบ เชิญยิ้ม, บอล เชิญยิ้ม และ พัสกร พลบูรณ์ ออกอากาศทางสถานีโทรทัศน์โมเดิร์นไนน์ทีวี และช่อง 9 เอ็มคอต เอชดี เริ่มออกอากาศครั้งแรกเมื่อวันที่ 2 มีนาคม พ.ศ. 2558 และยุติการออกอากาศเมื่อวันที่ 25 มิถุนายน พ.ศ. 2560 จากการปรับผังรายการใหม่ของสถานีฯ
รูปแบบรายการ

พิธีกรประจำรายการจะขับรถแท็กซี่ธรรมดาของตนไปรอบกรุงเทพมหานคร จนกว่าจะมีคนขึ้นโดยสารรถและแจ้งจุดหมายปลายทางโดยที่ไม่สามารถเปลี่ยนแปลงได้ จากนั้นรถแท็กซี่จะแปรสภาพเป็น แท็กซี่มหาเศรษฐี ผู้เข้าแข่งขันจะต้องตอบคำถามตลอดระยะทางที่นั่งรถแท็กซี่จากจุดรับผู้โดยสารจนถึงปลายทางให้ถูกต้องเพื่อสะสมเงินรางวัล หากตอบถูก จะได้รับเงินรางวัลตามจำนวนข้อ โดยคำถามข้อที่ 1-5 มีมูลค่าข้อละ 250 บาท ข้อที่ 6-10 ข้อละ 500 บาท และข้อที่ 11 เป็นต้นไป ในกรณีที่ทำภารกิจพิเศษสำเร็จ จะมีมูลค่าข้อละ 1,000 บาท โดยผู้เข้าแข่งขันมีตัวช่วย 2 ตัวช่วย คือ โทรศัพท์ถามคนที่คุณรู้จัก และถามคนที่อยู่บริเวณริมถนน ผู้เข้าแข่งขันสามารถใช้ได้เพียงตัวช่วยละ 1 ครั้งตลอดการเดินทาง ครั้งละ 30 วินาที แต่หากตอบคำถามผิดครบ 3 ข้อ จะไม่ได้รับเงินรางวัล และต้องลงจากรถแท็กซี่ในทันที
หากตอบถูกจนถึงจุดหมายปลายทางแล้ว พิธีกรจะให้ผู้เข้าแข่งขันตัดสินใจว่าจะเลือกจะตอบคำถามโบนัสหรือไม่ หากเลือกไม่ตอบ จะได้รับเงินรางวัลที่สะสมมา แต่หากเลือกตอบ จะเปิดคลิปให้ผู้เข้าแข่งขันดูเพื่อเก็บรายละเอียดก่อนถามคำถาม หากตอบถูก จะได้รับเงินรางวัลเพิ่มจากที่สะสมมาก่อนหน้า 2 เท่า แต่หากตอบผิด จะไม่ได้รับเงินรางวัล
การออกอากาศ

| สถานีโทรทัศน์ | วันออกอากาศ | เวลา | ช่วงระหว่าง |
| --- | --- | --- | --- |
| สถานีโทรทัศน์โมเดิร์นไนน์ทีวี | จันทร์–ศุกร์ | 18:15–19:00 น. | 2 มีนาคม – 28 กรกฎาคม พ.ศ. 2558 |
| สถานีโทรทัศน์โมเดิร์นไนน์ทีวี | อังคาร | 20:30–21:30 น. | 4 สิงหาคม – 8 กันยายน พ.ศ. 2558 |
| ช่อง 9 เอ็มคอต เอชดี | อังคาร | 20:30–21:30 น. | 15 กันยายน – 29 ธันวาคม พ.ศ. 2558 |
| ช่อง 9 เอ็มคอต เอชดี | จันทร์–อังคาร | 20:10–21:00 น. | 4 มกราคม – 9 กุมภาพันธ์ พ.ศ. 2559 |
| ช่อง 9 เอ็มคอต เอชดี | อังคาร | 20:10–21:00 น. | 16 กุมภาพันธ์ – 14 สิงหาคม พ.ศ. 2559 |
| ช่อง 9 เอ็มคอต เอชดี | อาทิตย์ | 20:10–21:00 น. | 21 สิงหาคม พ.ศ. 2559 – 25 มิถุนายน พ.ศ. 2560 |
แหล่งข้อมูลอื่น

แท็กซี่มหาเศรษฐี ที่เฮลิโคเนีย เอช กรุ๊ป
Cash Cab Thailand แท็กซี่มหาเศรษฐี ที่เฟซบุ๊ก
โซมาลี

บทความนี้เกี่ยวกับสายพันธุ์แมว สำหรับประเทศ ดูที่ ประเทศโซมาลีแลนด์
แมวพันธุ์โซมาลี
พันธุ์โซมาลี (อังกฤษ: Somali) เป็นแมวขนยาวที่ผสมพันธุ์ขึ้นในประเทศแคนาดา แต่ทั้งในยุโรปและแคนาดาต่างก็มีแมวพันธุ์นี้ มีลำตัวยาวหางอ่อนโค้งงอ ศีรษะลาดกลม กลางศีรษะเป็นสันนูนใหญ่ มีจุดแต้มที่ใบหู ลูกนัยน์ตากลมรี ผิวหนังคล้ายตัวกระรอก ขนจะขึ้นหนาทึบ ขนยาว อ่อนนุ่มราวเส้นไหม ขนเป็นปุย บริเวณใบหู ที่หางมีขนแบบขนนก มีขนสีแดงขึ้นรอบ บริเวณใบหูอีกทีหนึ่ง
โซมาโทพอส

โซมาโทพอส (อังกฤษ: somatopause) คือการลดลงตามอายุอย่างต่อเนื่องของระดับฮอร์โมนควบคุมการเจริญเติบโต (GH) และปัจจัยการเจริญเติบโตคล้ายอินซูลิน 1 (IGF-1) ซึ่งเป็นฮอร์โมนของแกนไฮโปทาลามัส-พิทูอิทารี-โซมาโททรอพิน (hypothalamic-pituitary-somatotropic axis, HPS axis) การหลั่งของฮอร์โมนควบคุมการเจริญเติบโตเมื่ออายุ 70 ปี อาจเป็นเพียงร้อยละ 60 ของผู้ใหญ่วัยหนุ่มสาว โซมาโทพอส ส่งผลให้เกิดการเปลี่ยนแปลงองค์ประกอบร่างกาย เช่น มวลส่วนที่ไม่ใช่ไขมันลดลง ฮอร์โมนเอสโตรเจน และโปรเจสเตอโรนอาจต่อต้านโซมาโทพอสโดยการเพิ่มระดับของฮอร์โมนควบคุมการเจริญเติบโต และปัจจัยการเจริญเติบโตคล้ายอินซูลิน 1
โซซิก

| "โซซิก" |
| --- | --- |

เพลงโดยนี-โย
จากอัลบั้มIn My Own Words
วางจำหน่าย: 2 มกราคม ค.ศ. 2006
บันทึกเสียง: 2005
แนวเพลง: อาร์แอนด์บี
ความยาว: 3:27
ค่ายเพลง: Def Jam
ผู้ประพันธ์เพลง: Mikkel S. Eriksen, Tor Erik Hermansen, Shaffer Smith
โปรดิวเซอร์: Stargate
"โซซิก" (อังกฤษ: So Sick) เป็นเพลงอาร์แอนด์บี-ป็อป จากนักร้อง-นักแต่งเพลงชาวอเมริกัน นี-โย โปรดิวซ์โดยทีมงานนอร์เวย์ที่ชื่อสตาร์เกต ในผลงานอัลบั้มเปิดตัวของนี-โย ชุด In My Own Words เพลงนี้เป็นซิงเกิลที่ 2 ของอัลบั้ม ประสบความสำเร็จบนชาร์ตทั่วโลก ติดอันดับ 1 ในสหรัฐอเมริกาและสหราชอาณาจักร ถือเป็นซิงเกิลดังที่สุดของนี-โย จนถึงปัจจุบันนี้
รูปแบบและรายชื่อเพลง

| --- | --- |
 UK CD "So Sick" (Album version)  "Sign Me Up":  UK Vinyl Side A "So Sick" (Album version)  "So Sick" (instrumental) Side B "Get Down Like That" (remix)
ชาร์ต

| ชาร์ต | อันดับ |
| --- | --- |
Australian Singles Chart: 4
Austrian Singles Chart: 21
Belgium Singles Chart: 17
Dutch Singles Chart: 15
French Singles Chart: 1
German Singles Chart: 11
Irish Singles Chart: 2
UK Singles Chart: 1
U.S. Billboard Hot 100: 1
U.S. Billboard Hot R&B/Hip-Hop Singles & Tracks: 3
U.S. Billboard Pop 100: 1
Swiss Singles Chart: 5
Danish Singles Chart: 10
Norwegian Singles Chart: 10
Italian Singles Chart: 27
แท่นเทศน์ของโบสถ์ซันตันเดรอา

| แท่นเทศน์ของโบสถ์ซันตันเดรอา |
| --- | --- |

ศิลปิน: โจวันนี ปีซาโน
ปี: ค.ศ. 1301
ประเภท: ประติมากรรม
สถานที่: โบสถ์ซันตันเดรอา เมืองปิสโตยา ประเทศอิตาลี
แท่นเทศน์ของโบสถ์ซันตันเดรอา (อังกฤษ: Pulpit of St. Andrew) เป็นงานประติมากรรมแท่นเทศน์ชิ้นเอกที่สร้างโดยโจวันนี ปีซาโน ประติมากรคนสำคัญชาวอิตาลี ในปี ค.ศ. 1301 ตั้งอยู่ที่โบสถ์ซันตันเดรอา เมืองปิสโตยา ประเทศอิตาลี
งานชิ้นนี้มักจะได้รับการเปรียบเทียบกับแท่นเทศน์ที่แกะสลักโดยนีโกลา ปีซาโน บิดาของโจวันนีเอง ภายในหอล้างบาป เมืองปิซา และที่มหาวิหารซีเอนา ตามคำจารึกที่อยู่บนโค้งเหนือแท่นเทศน์กล่าวกันว่าเป็นงานที่ว่าจ้างโดยอาร์โนลโดและเหรัญญิกอันเดรอา วิเทลลี และ ทิโน ดี วิทาลเล เพื่อเป็นการเฉลิมฉลองเนื่องในโอกาสที่โจวันนี “มีความสามารถเหนือความรู้ความสามารถของบิดา” จากผลงานที่สร้าง
ลักษณะโครงสร้างของแท่นเทศน์คล้ายคลึงกับแท่นเทศน์ที่ปิซา เป็นทรงหกเหลี่ยมบนเสาเจ็ดต้น ต้นที่เจ็ดอยู่กลางแท่น เสาสองเสารองรับด้วยสิงโต และอีกเสาหนึ่งโดยแอตลาส ขณะที่เสากลางตั้งอยู่บนกริฟฟอนที่มีปีกสามปีก เสาที่เหลือไม่มีการตกแต่ง ส่วนรูปสลักนูนบนแผงรอบแท่นเทศน์มีอิทธิพลมาจากแท่นเทศน์ที่ซีเอนา
รูปเคารพที่ใช้ก็มีอิทธิพลมาจากงานของนีโกลา โดยการใช้อุปมานิทัศน์ในโค้งสแปนเดรลระหว่างช่วงโค้ง ผู้เผยพระวจนะและผู้เผยพระวจนะหญิงยืนบนหัวเสา แผงภาพห้าแผงเป็นภาพจากฉากชีวิตของพระเยซูที่รวมทั้ง:
“แม่พระรับสาร”, “การประสูติของพระเยซู”, “พระเยซูทรงรับบัพติศมา” และ “คนเลี้ยงแกะรับสาร”
“ความฝัน” และ “การนมัสการของโหราจารย์”
“การประหารทารกผู้วิมล”
“การตรึงพระเยซูที่กางเขน"
“การพิพากษาครั้งสุดท้าย”
แผงที่หกไม่มีเพราะเป็นทางขึ้นไปบนแท่น
ฉากทุกฉากที่สลักแน่นไปด้วยนาฏกรรมของเหตุการณ์และตัวแบบต่าง ๆ เช่นเดียวกับแท่นเทศน์ที่มหาวิหารซีเอนา โดยเฉพาะแผง “การประหารทารกผู้วิมล” ที่กล่าวกันว่าโจวันนีได้รับแรงบันดาลใจมาจากงานแบบเยอรมัน หรืออาจจะเป็นจากเสาตรายานุสในกรุงโรมก็เป็นได้
ระเบียงภาพ

แผงภาพ “การประหารทารกผู้วิมล”
แผงภาพ “การนมัสการของโหราจารย์”
“การพิพากษาครั้งสุดท้าย”
งานตกแต่งโค้งสแปนเดรล
เสาที่อยู่บนสิงห์
ดูเพิ่ม

แท่นเทศน์
ศิลปะกอธิค
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ แท่นเทศน์ของโบสถ์ซันตันเดรอา
โซดีแอกมีเดีย

| --- | --- |
ชื่อเดิม: โซดีแอก โปรดักชันส์ (2008–2010) โซดีแอก เอนเตอร์เทนเมนท์ (2010–2012) กลุ่มโซดีแอกมีเดีย (2012–2016)
อุตสาหกรรม: ผลิตรายการโทรทัศน์
ก่อตั้ง: ค.ศ. 2007 (2007)
เลิกกิจการ: ค.ศ. 2016 (9 ปี)
สาเหตุ: ถูกควบรวมเข้าเป็นส่วนหนึ่งของกลุ่มแบนิเจย์ แต่เนื้อหาบางส่วนยังคงชื่อโซดีแอกไว้
สำนักงานใหญ่: ปารีส, ประเทศฝรั่งเศส
พื้นที่ให้บริการ: ทั่วโลก
บริษัทแม่: De Agostini Editore 
เว็บไซต์: www.banijay.com 
โซดีแอกมีเดีย (อังกฤษ: Zodiak Media) เป็นบริษัทผู้ผลิตรายการอิสระของฝรั่งเศส ในเดือนกุมภาพันธ์ ค.ศ. 2016 ได้ถูกควบรวมกิจการเป็นส่วนหนึ่งของกลุ่มแบนิเจย์
ประวัติ

ในปี ค.ศ. 2008 กลุ่มโซดีแอกได้เปลี่ยนชื่อเป็นโซดีแอกเอนเตอร์เทนเมนต์ หลังจากการเข้าซื้อกิจการของโซดีแอกทีวี (นอร์ดิก, ยุโรปตะวันออก, รัสเซีย)
ในปี ค.ศ. 2010 บริษัท ได้เปลี่ยนชื่อเป็นโซดีแอกมีเดีย หลังจากการเข้าซื้อกลุ่มอาร์ดีเอฟมีเดีย และยังก่อตั้งโซดีแอกคิดส์ (ปัจจุบันคือกลุ่มแบนิเจย์) เป็นแผนกย่อยเน้นการสร้างรายการสำหรับเด็กและครอบครัวในปี ค.ศ. 2014
ในเดือนกุมภาพันธ์ ค.ศ. 2016 โซดีแอกมีเดียได้ถูกควบรวมกิจการเป็นส่วนหนึ่งของกลุ่มแบนิเจย์
แหล่งข้อมูลอื่น

เว็บไซต์ทางการ